চন্দনা কমিউটার
চন্দনা কমিউটার (ট্রেন নম্বর ১২১/১২৪) বাংলাদেশ রেলওয়ে কর্তৃক পরিচালিত একটি কমিউটার ট্রেন। ২০২৪ সালের ৩০ এপ্রিল এই প্রস্তাব উত্থাপন করা হয়। ২০২৪ সালের ০৪ মে থেকে ট্রেনটি যাত্রা শুরু করে। রাজবাড়ী-ফরিদপুর-গোপালগঞ্জ জেলার মধ্য দিয়ে প্রবাহিত চন্দনা নদীর নামানুসারে এই ট্রেনের নামকরণ চন্দনা কমিউটার রাখা হয়েছে। চন্দনা কমিউটার (১২১) ট্রেনের রেক ভাঙ্গা কমিউটার (১২২/১২৩) ট্রেনের সাথে ভাগাভাগি করে ভাঙ্গা কমিউটার (১২২) ট্রেন ঢাকার উদ্দেশে ছেড়ে যায়। ঢাকা থেকে ভাঙ্গা কমিউটার (১২৩) ভাঙ্গা এসে চন্দনা কমিউটার (১২৪) ট্রেনের সাথে রেক ভাগাভাগি করে এবং রাজবাড়ীর উদ্দেশ্যে ছেড়ে যায়।